IZRAKSTS

[image: image1.png]



[image: image1.png]LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, www.livani.lv e-pasts pasts@livani.lv 


Līvānu novada pašvaldības domes

Privatizācijas un pašvaldības mantas atsavināšanas

komisijas sēdes protokols

LĪVĀNOS
	2026. gada 6. oktobrī 
	Nr. 47-5



5. Par nekustamā īpašuma Jelgavas ielā 20A, Līvānos, Līvānu novadā atkārtotu (otro) izsoli
Līvānu novada pašvaldības dome 2026. gada 25. jūnijā pieņēma lēmumu Nr. 10-29 „Par dzīvokļu īpašumu Jelgavas ielā 20A, Līvānos, Līvānu novadā, nodošanu atsavināšanai izsolē kā vienotu nedalāmu izsoles objektu”, ar kuru tika nolemts uzsākt darbības dzīvokļu īpašumu ar kadastra numuriem 7611 900 1891 un 7611 900 0760, Jelgavas ielā 20A, Līvānos, Līvānu novadā atsavināšanai un uzdots Līvānu novada Centrālās pārvaldes Nekustamo īpašumu un vides pārvaldības nodaļai nostiprināt zemes vienības īpašuma tiesības uz Līvānu novada pašvaldības vārda un organizēt nekustamā īpašuma novērtēšanu, pieaicinot sertificētu vērtētāju.
Līvānu novada pašvaldības īpašuma tiesības uz dzīvokļa īpašumu Nr. 1 Jelgavas ielā 20A, Līvānos, Līvānu novadā, kas sastāv no dzīvokļa Nr. 1 ar kopējo platību 30.03 m², dzīvojamās mājas ar kadastra apzīmējumu 7611 005 2124 001, saimniecības ēkām ar kadastra apzīmējumiem 7611 005 2124 002 un 7611 005 2124 003, kā arī zemes vienības 0.1253 ha platībā ar kadastra apzīmējumu 7611 005 2124 303/716 domājamām daļām, nostiprinātas zemesgrāmatā uz Līvānu novada pašvaldības vārda Latgales rajona tiesas Līvānu pilsētas zemesgrāmatas nodalījumā Nr. 4899 1.
Līvānu novada pašvaldības īpašuma tiesības uz dzīvokļa īpašumu Nr. 2 Jelgavas ielā 20A, Līvānos, Līvānu novadā, sastāv no dzīvokļa Nr. 2 ar kopējo platību 41.3 m², dzīvojamās mājas ar kadastra apzīmējumu 7611 005 2124 001, saimniecības ēkām ar kadastra apzīmējumiem 7611 005 2124 002 un 7611 005 2124 003, kā arī zemes vienības 0.1253 ha platībā ar kadastra apzīmējumu 7611 005 2124 413/716 domājamām daļām, nostiprinātas zemesgrāmatā uz Līvānu novada pašvaldības vārda Latgales rajona tiesas Līvānu pilsētas zemesgrāmatas nodalījumā Nr. 4899 2.
Līvānu novada pašvaldības domes Privatizācijas un pašvaldības mantas atsavināšanas komisija 2026. gada 4. augustā pieņēma lēmumu Nr. 30-2 „Par nekustamā īpašuma Jelgavas ielā 20A, Līvānos, Līvānu novadā nosacītās cenas noteikšanu, ar kuru noteica nekustamā īpašuma Jelgavas ielā 20A, Līvānos, Līvānu novadā, kas sastāv no zemes vienības 0,1253 ha platībā (kadastra apzīmējums 7611 005 2124), dzīvojamās mājas (kadastra apzīmējums 7611 005 2124 001, ietverot dzīvokļu īpašumus Nr. 7611 900 1891 un Nr. 7611 900 0760) un divām būvēm (kadastra apzīmējumi 7611 005 2124 0002 un 7611 005 2124 003),  nosacīto cenu 6 300,00 EUR (seši tūkstoši trīs simti eiro, 00 centi).
Pamatojoties uz Līvānu novada pašvaldības domes Privatizācijas un pašvaldības mantas atsavināšanas komisijas 2026. gada 18. augusta lēmumu Nr. 34-4 „Par nekustamā īpašuma Jelgavas ielā 20A, Līvānos, Līvānu novadā izsoli”, 2026. gada 29. septembrī tika organizēta izsole. Ņemot vērā, ka izsolei nepieteicās neviens dalībnieks un izsole atzīstama par nenotikušu. Līvānu novada pašvaldības domes Privatizācijas un pašvaldības mantas atsavināšanas komisija 2026. gada 29. septembrī pieņēma lēmumu Nr. 43-1, ar kuru 2026. gada 29. septembra pašvaldības nekustamā īpašuma Jelgavas ielā 20A, Līvānos, Līvānu novadā izsole tika atzīta par nenotikušu un uzdeva Līvānu novada Centrālās pārvaldes Nekustamo īpašumu un vides pārvaldības nodaļai izstrādāt jaunus Objekta izsoles noteikumus, nesamazinot izsoles sākumcenu.
Pamatojoties uz Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 8. panta trešo, sesto un septīto daļu, 9. panta otro daļu, 10. panta pirmo un otro daļu, 13. pantu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, ņemot vērā Līvānu novada pašvaldības domes 2026. gada 25. jūnija lēmumu Nr. 10-29, Līvānu novada domes Privatizācijas un pašvaldības mantas atsavināšanas komisijas 2026. gada 4. augusta lēmumu Nr. 30-2 un 2026. gada 29. septembra lēmumu Nr. 43-1. Līvānu novada domes privatizācijas un pašvaldības mantas atsavināšanas komisijas nolikuma (apstiprināts ar Līvānu novada pašvaldības domes 2024. gada 28. marta lēmumu Nr. 3-15) 8.3. apakšpunktu, Līvānu novada pašvaldības domes Privatizācijas un pašvaldības mantas atsavināšanas komisija, atklāti balsojot, ar 6 balsīm "Par" (Antra Vilcāne, Dāvids Rubens, Guntis Endzels, Jānis Krauklis, Jānis Magdaļenoks, Liena Brūvere), "Pret" – nav, "Atturas" – nav, "Nepiedalās" – nav
NOLEMJ:

1. Atsavināt pašvaldības nekustamo īpašumu Jelgavas ielā 20A, Līvānos, Līvānu novadā, kas sastāv no zemes vienības 0,1253 ha platībā (kadastra apzīmējums 7611 005 2124), dzīvojamās mājas (kadastra apzīmējums 7611 005 2124 001, ietverot dzīvokļu īpašumus Nr. 7611 900 1891 un Nr. 7611 900 0760) un divām būvēm (kadastra apzīmējumi 7611 005 2124 002 un 7611 005 2124 003), nosakot atsavināšanas veidu – mutiska izsole ar augšupejošu soli.
2. Apstiprināt nekustamā īpašuma Jelgavas ielā 20A, Līvānos, Līvānu novadā atkārtotas (otrās) izsoles noteikumus (pielikumā).
3. Publicēt sludinājumu oficiālajā izdevumā „Latvijas Vēstnesis”, Līvānu novada pašvaldības interneta vietnē www.livani.lv un organizēt izsoli.
Pielikumā: Nekustamā īpašuma Jelgavas ielā 20A, Līvānos, Līvānu novadā atkārtotas (otrās) izsoles noteikumi.

